তিব্বত
প্রবাসী অনেক তিব্বতীয় এই অঞ্চলকে গণচীনের একটি অংশ হিসেবে মানতে সম্মত নন। ১৯৫৯ সালে গণচীনের বিরুদ্ধে তিব্বতিদের স্বাধীকারের আন্দোলনে ব্যর্থ হয়। তখন দলাই লামার নেতৃত্বে অসংখ্য তিব্বতি ভারত সরকারের আশ্রয় গ্রহণপূর্বক হিমাচল প্রদেশের ধর্মশালায় বসবাস আরম্ভ করেন। সেখানেই ভূতপূর্ব স্বাধীন তিব্বতের নির্বাসিত সরকার প্রতিষ্ঠিত হয়। তিব্বতের রাজধানীর নাম লাসা।
তিব্বতের শিক্ষাব্যবস্থা
৮৬০ সি.ই.র দিকে যখন তিব্বতে প্রথম মনাস্টেরি স্থাপিত হয়, তখন থেকেই এক ধরণের প্রাতিষ্ঠানিক শিক্ষা সেখানে চালু হয়। তবে মাত্র ১৩% তিব্বতীয়ই সেখানে বাস করত (মেয়েদের জন্য শতকরা অনুপাতটা আরো কম ছিল) এবং অনেকে সাধারণ কর্মজীবী হিসেবে জীবনযাপন করত; যাদের অধিকাংশই কেবলমাত্র প্রার্থনাবই পড়তে পারত। মনাস্টেরির বাইরে দুটি বিদ্যালয় ছিল: "সে লাপত্রা" - ছেলেদের যাজকীয় কাজকর্মের প্রশিক্ষণ দিত, এবং "সিখাং" - সরকারি দায়িত্ব পালনের উপযুক্ত করে তোলবার জন্য প্রশিক্ষণ দিত। দুটি বিদ্যালয়ই লাসায় অবস্থিত ছিল।